Varis Piņķis
Varis Piņķis (dzimis 1976. gada 16. novembrī Rīgā) ir latviešu aktieris un režisors. 1995. gadā beidzis Rīgas 3. vidusskolu. 2000. gadā absolvējis Latvijas Kultūras akadēmiju dramatiskā teātra aktiera specialitātē. 2004. gadā absolvējis Kultūras akadēmiju dramatiskā teātra režisora specialitātē. Jaunā Rīgas teātra izrādēs piedalās kopš 2001. gada. Režisē izrādes Jaunajā Rīgas teātrī kopš 2006. gada. 2000. gadā Nacionālajā teātrī piedalījies sava diplomdarba izrādēs. Attēlojis lomas filmās 'Čižiks. 7 lidojumi" (2002), "Kūtrums" (2002), "NeGribu, neGribu, neGribu!..." (2003), "Monotonija" (2007), "Vienīgā fotogrāfija" (2008), "Kolka Cool" (2011), "Segvārds Vientulis" (2014). Režisējis filmu 'Ģimene" (2017), kurai sarakstījis arī scenāriju.